|  |  |  |
| --- | --- | --- |
| **artisjus**  ***Magyar Szerzői Jogvédő Iroda Egyesület***  *1539 Budapest 114. Pf.: 593*  *Tel.: 488-2761*  *Web:* [*www.artisjus.hu*](http://www.artisjus.hu) |  | **I-8. SZERZŐDÉS**  Zeneművek tartalommegosztó szolgáltató általi online felhasználására  *(Csak olvashatóan kitöltött és cégszerűen aláírt szerződést fogadunk el!)* |

**FELHASZNÁLÓ/TARTALOMMEGOSZTÓ SZOLGÁLTATÓ ADATAI:**

|  |  |  |  |  |  |
| --- | --- | --- | --- | --- | --- |
| ***Név/Cégnév:*** | | | Szerződésszám  (ARTISJUS tölti ki) | | **I -** |
| ***Cím:*** | | ***Anyja neve (ha a Felhasználó magánszemély):*** | | | |
| ***Cégjegyzékszám (egyéni vállalkozói igazolvány száma):***  ***Csatolandó a cégkivonat hiteles másolata és aláírási címpéldány!*** | | ***Adószám/adóazonosító:***  ***Szül. hely, idő:*** | | | |
| ***Számlavezető bank:*** | | ***Bankszámlaszám:*** | | | |
| ***Képviselő neve:*** | | ***Adatszolgáltatásért felelős munkatárs:*** | | | |
| ***Tel.:*** | ***E-mail:*** | ***Tel.:*** | | ***E-mail:*** | |

**A TARTALOMMEGOSZÓ-SZOLGÁLTATÁS ADATAI:**

|  |  |  |
| --- | --- | --- |
| ***Szolgáltatás kezdete:*** | ***Szolgáltatás vége (csak konkrét időtartamra szóló szolgáltatás esetén töltendő ki):*** | ***URL cím*** (az összes felsorolása, ahol a szolgáltatás megtalálható) |
| ***év       hónap      nap*** | ***év       hónap      nap*** |  |
| ***A fizetési megoldásban közreműködő szolgáltató társaság neve:*** | | ***Szolgáltatás típusa: Felhasználói tartalom részét képező zeneművek tartalommegosztó szolgáltatás útján történő, letöltést nem engedő, ingyenes lehívásra hozzáférhetővé tétele***  ***A felhasználói tartalom típusai (a megfelelőt jelölje x-szel. Magyarázat az 1. pontban):***  ***Felhasználói tartalom***  ***Zenei tematikájú felhasználói tartalom*** |
| ***Szerver helyének címe:*** | | ***Tárhely szolgáltató neve és címe:*** |

A szerződés létrejött a szerződésben megnevezett Felhasználó és **az ARTISJUS Magyar Szerzői Jogvédő Iroda Egyesület** (székhelye: 1016 Budapest, Mészáros u. 15–17., a továbbiakban **Artisjus)** között az 1999. évi LXXVI. tv. (a továbbiakban: Szjt.) 18.§, 26.§ (8) bekezdés, 27.§ (3) bekezdés, illetve a szerzői jogok és a szerzői joghoz kapcsolódó jogok közös kezeléséről szóló 2016. évi XCIII. tv. (a továbbiakban Kjkt) 17.§ (1) bekezdés, és a Kjkt. 59. § (1) bekezdése és Kjkt. 10. § (1) bekezdése, valamint az Artisjus adott időszakra vonatkozó, a Kjkt. 57-58. § és XVII. fejezet alapján jóváhagyott és a Hivatalos Értesítőben nyilvánosságra hozott „I” jelű Jogdíjközleménye alapján *–* a mai napon az alábbi tartalommal:

**1.** **A felhasználás:** A Felhasználó kijelenti, hogy a fentiekben megjelölt és a jelen szerződés 1. számú mellékletében részletesen ismertetett szolgáltatásai körében zeneműveket, zeneművek részleteit [Zeneművek vagy Zenemű-részletek] felhasználói tartalom részeként internetes tartalommegosztó szolgáltatás útján (Szjt. 57/A. és 57/B. §) történő, letöltést nem engedő, ingyenes lehívásra hozzáférhetővé tétele céljából az ellenőrzése alatt álló szerveren rögzíti, azokat lehívásra hozzáférhetővé teszi, úgy, hogy a közönség tagjai az általuk kiválasztott műveket

- térítésmentesen

- tartós másolat készítésének lehetősége nélkül érzékelhessék (streaming).

A jelen szerződés alapján **felhasználói tartalomnak** minősül a szolgáltatást igénybe vevő személyek által feltöltött és tartalommegosztó szolgáltató által (Szjt. 57/A–57/H. §) lehívásra hozzáférhetővé tett olyan tartalom, amelyben a megszólaltatott zeneművek időtartama a tartalom lejátszási időtartamának 70%-át nem haladja meg.

A jelen szerződés alapján **zenei tematikájú felhasználói tartalomnak** minősüla szolgáltatást igénybe vevő személyek által feltöltött és tartalommegosztó szolgáltató által (Szjt. 57/A–57/H. §) lehívásra hozzáférhetővé tett olyan tartalom, amely zeneműveket szólaltat meg a lejátszási időtartamának 70%-át meghaladó mértékben.

**2.** **A szerzői művek:** A jelen felhasználási engedély kizárólag szerzői jogi védelem alá eső, már nyilvánosságra hozott nem színpadi zeneművekre, illetve ezek részleteire, valamint ilyen színpadi zeneművekből vett részletekre terjed ki (Zeneművek vagy Zenemű-részletek). A jelen felhasználási engedély nem terjed ki a színpadra szánt zenedrámai művek vagy jeleneteik, ill. keresztmetszeteik felhasználására.

**3.** **Kizárások és egyéb engedélyek**:

**3.1.** A jelen felhasználási engedély alapján a Zeneművek vagy Zenemű-részletek csak változatlan formában használhatók fel. A jelen felhasználási engedély nem terjed ki az átdolgozás jogára.

**3.2.** A jelen felhasználási engedély nem terjed ki a lehívott Zeneművek vagy Zenemű-részletek nyilvános előadására. Felhasználó kötelezettséget vállal arra, hogy a jelen szerződés 1. számú mellékletében ismertetett szolgáltatását igénybe vevő személyeket tájékoztatja arról, hogy a lehívott Zeneművek vagy Zenemű-részletek jogszerű nyilvános előadásához (Szjt. 24-25. §) az Artisjus-tól kötelesek engedélyt szerezni a mindenkori „K”, „SZ” vagy „V” jelű jogdíjközleményeiben foglalt feltételeknek megfelelően.

**3.3.** A Felhasználó jelen szerződés aláírásával tudomásul veszi, hogy az Artisjus a zeneszerzők, zeneszövegírók és zeneműkiadók, mint érintett jogosulti csoportok tekintetében a Zeneműveken és Zenemű-részleteken (a már nyilvánosságra hozott nem színpadi zeneműveiken és zeneszövegeiken, valamint az ilyen színpadi zeneműveikből vett részleteken) végzett szöveg- és adatbányászathoz szükséges audio vagy audiovizuális többszörözés ellen az Szjt. 35/A. § (1) bekezdés b.) pontjának megfelelően tiltakozott, amely tiltakozását a honlapján géppel is olvasható html formátumban (<https://www.artisjus.hu/felhasznaloknak/mas-felhasznalas/ai-tdm-objection/>) és az artisjus.hu weboldalon elhelyezett [ai.txt](https://www.artisjus.hu/wp-content/uploads/2023/12/ai.txt) fájlban (<https://www.artisjus.hu/wp-content/uploads/2023/12/ai.txt>) közzétette. A Felhasználó tudomásul veszi, hogy a tiltakozás következtében az előző mondatban megjelölt műveken és módon az Szjt. 35/A.§ (1) bekezdésében megjelölt szabad felhasználás keretében szöveg- és adatbányászat nem végezhető, így különösen nem engedélyezett többszörözés ez a mesterségesintelligencia-rendszerek általi vagy azokban történő felhasználásra. A tiltakozás 2024. január 1-jén lépett hatályba.

**3.4.** Felhasználó az 1. számú mellékletében ismertetett szolgáltatásával összefüggésben köteles a 3.3. pontban hivatkozott tiltakozásról tájékoztatást adni mindazon személyek részére, akik e szolgáltatást igénybe kívánják venni. A Felhasználó kötelezettséget vállal továbbá arra is, hogy az 1. számú mellékletében ismertetett szolgáltatást igénybe vevő harmadik személyekkel olyan tartalmú szerződést köt, amelyben e személyek az Artisjus jelen szerződés 3.3. pontjában hivatkozott tiltakozását teljes egészében és változatlan tartalommal tudomásul veszik, és kötelezettséget vállalnak arra, hogy tiltakozást sértő felhasználást nem végeznek.

**3.5.** A jelen szerződés szerinti felhasználási engedély nem helyettesíti a felhasználás során felhasznált egyéb szerzői művek, illetve a Szjt. által védett szomszédos jogi teljesítmények (így különösen hangfelvétel-előállítói jogok) felhasználásához megszerzendő engedélyeket.

**4. A felhasználási engedély:** Az Artisjus a jelen szerződésben meghatározott szerzői jogdíj megfizetése ellenében a Felhasználónak jelen szerződés és annak 1. számú mellékletében ismertetett szolgáltatása körében a szerződés időbeli hatálya (11.1. pont) alatt és területi hatályára (11.4. pont) kiterjedően az 6.2. pontban meghatározott kivétellel a Kjkt. 17.§ (1) bekezdése alapján valamennyi érintett bel- és külföldi szerzői jogosult javára a jelen szerződés szerinti felhasználásra irányadó, törvényben előírt, közös jogkezelés (Szjt. 27.§ (3) bekezdés) keretében a Felhasználó számára engedélyezi a Zeneműveknek, illetve Zenemű-részleteknek az 1. pontban körülírt felhasználása körében a

**4.1**. lehívásra hozzáférhetővé tétel céljára történő elektronikus többszörözését;

**4.2.** csak megtekinthető formában lehívásra hozzáférhetővé tételét;

**5. A felhasználási engedély terjedelme:** az Artisjus a felhasználási engedély megadását a jogdíj megfizetésétől teszi függővé. A Felhasználó az engedélyt a jogdíj megfizetésével egy időben, utólagos jogdíjfizetés esetén visszamenőleges hatállyal szerzi meg. A Felhasználó részére a jelen szerződés szerint biztosított felhasználási engedély nem kizárólagos. A Felhasználó a jelen szerződés szerinti felhasználási engedélyt harmadik személy részére nem engedheti át. A Felhasználó által a jogdíjfizetéssel megszerezhető felhasználási engedély a jelen szerződés és annak 1. sz. mellékletében meghatározott szolgáltatást igénybe vevő személyeknek a Felhasználó tartalommegosztó szolgáltatása céljából megvalósított lehívásra hozzáférhetővé tétel felhasználásaira kiterjed, kivéve, ha ezen felhasználásokkereskedelmi célúak, illetve kereskedelmi mértékű bevételt eredményeznek (Szjt. 57/C.§).

**6. Jogszavatosság:**

**6.1.** Az Artisjus helytáll azért, hogy a 4. pontban foglalt felhasználás tekintetében Felhasználó részére – a 6.2. pontban említett kivétellel – kizárólagosan jogosult szerzői felhasználási engedélyt adni. Kijelenti, hogy más személy vagy szervezet jogszerűen nem érvényesíthet igényt a Felhasználóval szemben a 4. pontban körülírt felhasználási cselekmények szerzői engedélyezése tárgyában. Tájékoztatja a Felhasználót, hogy a 4. pont szerinti felhasználási cselekmények szerzői közös jogkezelési engedélyezése körében más személlyel vagy szervezettel való megállapodás, más személynek vagy szervezetnek történő díjfizetés az Artisjus irányában nem hatályos, és nem mentesíti a Felhasználót a szerzői jog megsértésének jogkövetkezményei alól (Kjkt. 8. §).

**6.2.** A 6.1. pont szerinti szavatossági nyilatkozat nem terjed ki azon belföldi szerzők műveinek felhasználására, akik gyakorolták a jelen szerződéssel érintett felhasználás tekintetében a Kjkt. 18.§ (1) bekezdésében említett nyilatkozat-tételi jogukat. Az Artisjus honlapjának érintett részén hozzáférhetővé teszi a Felhasználó számára azon szerzők nevét, akik az előző pontban említett nyilatkozat-tételi jogukat a szerződés hatályára kihatóan gyakorolták.

**7. Szerzői jogdíj:** A Felhasználó köteles a jelen szerződés és annak 1. számú mellékletében ismertetett szolgáltatása útján elérhető, felhasználói tartalom részét képező Zeneművek ill. Zenemű-részletek letöltés nélküli érzékelése (**streaming**) esetén az Artisjus adott időszakra vonatkozó, a Kjkt. 57-58. § és XVII. fejezet alapján jóváhagyott és a Hivatalos Értesítőben közzétett Jogdíjközleményében meghatározott mértékű, bevétel alapján számított szerzői jogdíj megfizetésére. A fizetendő jogdíjat az Artisjus a jogdíjközlemény és a jelen szerződés szerinti szolgáltatott adatok alapján állapítja meg, de a Felhasználó legalább a jogdíjközleményben megállapított, lehívásonként számított szerzői jogdíjminimumot köteles megfizetni.

**8. A jogdíj elszámolása és megfizetése:**

**8.1.** A Felhasználó a jogdíjat a 9.1. pont szerinti elszámolás alapján az Artisjus által kibocsátott, számviteli bizonylatnak minősülő jogdíjfizetési értesítőn feltüntetett teljesítési határidőig köteles megfizetni. Felhasználó elfogadja, hogy az Artisjus részére a „Felhasználó adatai” között feltüntetett, vagy a 13. pont szerint az Artisjus-szal közölt e-mail címre, elektronikus formában küldi meg a jogdíjfizetési értesítőt. A Felhasználó az e-mail címére beérkező jogdíjfizetési értesítőt köteles átvenni és az átvételt visszaigazolni. A Felhasználó visszaigazolásának hiányában is a jogdíjfizetési értesítőt az elküldését követő 6. (hatodik) napon a Felhasználó részére kézbesítettnek kell tekinteni. A jogdíj megfizetéséről az Artisjus a számviteli és adózási szabályoknak megfelelően számlát bocsát ki és küld meg a Felhasználó részére, amely a megfizetett összeg tekintetében tartalmazza, hogy az pénzügyi teljesítést nem igényel.

**8.2**. A jelen szerződés bármely okból történő megszűnése esetén a Felhasználó általi záró elszámolás a szerződés megszűnésétől számított 15 napon belül esedékes, míg a jogdíj a szerződés megszűnését követő hónap utolsó napjáig esedékes.

**8.3.** A Felhasználó a jogdíjat az Artisjus Magyar Szerzői Jogvédő Iroda Egyesület OTP Bank Zrt.-nél vezetett 11707024-20388388 sz. bankszámlájára átutalással köteles teljesíteni.

**9. Adatszolgáltatás, ellenőrzés:**

**9.1.** A Felhasználó köteles negyedévenként, a negyedévet követő hónap 15. napjáig az Artisjus részére a jogdíjszámításhoz szükséges adatokat (elszámolás) és a felhasznált művek adatait tartalmazó adatszolgáltatását a hatályos „I” jelű Jogdíjközlemény II. fejezet 4. pontja szerint teljesíteni azzal, hogy a 4.1.4. pontban felsorolt, adatok mellett a következők szolgáltatására köteles: a lehívott filmek és egyéb audiovizuális tartalmak idegen műazonosítója, hossza, címe, sorozat esetén évad- és epizódszáma, rendezője (ha van), főszereplője (ha van) továbbá az egyes filmek és egyéb audiovizuális tartalmak lehívásainak számát. Valamint a filmenkénti és egyéb audiovizuális tartalmankénti filmzene felállítást. Felhasználó köteles filmenként és/ vagy egyéb audiovizuális tartalmanként köteles jelölést tenni arra vonatkozólag, hogy az adott film vagy egyéb audiovizuális tartalom felhasználói tartalom vagy zenei tematikájú felhasználói tartalom kategóriába esik.

**9.2.** Az elektronikus formában történő adatszolgáltatás során a Felhasználó az adatokat elektronikus adatfájlban köteles megadni. Az elektronikus adatfájlnak kötelező mezőket tartalmaznia kell. A kötelező mezők hiányos kitöltése esetén a teljes elektronikus adatfájl, és ezáltal a Felhasználó adatszolgáltatása hibásnak minősül. A kötelező mezőket és az elektronikus adatszolgáltatás rekordleírását az Artisjus a Felhasználó rendelkezésére bocsátja. Az elszámolást és adatszolgáltatást a Felhasználó az Artisjus Online és Média Osztályához köteles benyújtani.

**9.3.** Az adatközlés késedelméből, elmulasztásából vagy a hibás, illetve hiányos adatközlésből származó következményekért (így különösen az Artisjust az „I” jelű Jogdíjközleményben meghatározott mértékben megillető kötbér megfizetésért) a Felhasználó felel. E felelőssége értelmében Felhasználó helytáll az elmaradt vagy hibás adatközlésből eredő olyan jogdíjak megtérítéséért is, amelyeket az Artisjus felosztási szabályai alapján a szerzői jogosultak felé köteles teljesíteni.

**9.4.** Az Artisjus jogosult ellenőrizni és auditálni alkalmazottja vagy megbízottja útján a Felhasználó elszámolását (ideértve az annak az alapjául szolgáló adatok és a ténylegesen befolyt – a jogdíjszámítás alapjául szolgáló – bevételek összegének ellenőrzését) és műadat-szolgáltatását (ideértve a műfelhasználás módjának és mértékének az ellenőrzését). Az auditálásra a Felek által egyeztetett időpont(ok)ban, évente egy alkalommal, munkanapokon 9 és 16 óra között kerülhet sor, úgy, hogy a felhasználás ellenőrzése a Felhasználó szolgáltatásának folyamatosságát ne érintse. A Felhasználó köteles e célból minden olyan pénzügyi, számviteli vagy egyéb nyilvántartásait és iratait az auditálást végző személynek bemutatni, amelyek e kötelezettségei teljesítésének alapját képezik. Az Artisjus jogosult ellenőrzését a felhasználás helyszínén, a Felhasználás székhelyén, telephelyén, illetve könyvvezetésének a helyén végezni. Az Artisjus feltétlen kötelezettséget vállal arra, hogy az így tudomására jutott információkat és adatokat a jelen felhasználási szerződés üzleti titoktartásra vonatkozó rendelkezései szerint kezeli. Az auditálás a jelen Felhasználási szerződés teljesítésének ellenőrzését szolgálja, abból a Felek más következtetést nem vonnak le, különösen nem érinti ez a Felhasználó pénzügyi-számviteli rendszerének, kimutatásainak, beszámolóinak tartamát. Ha az auditálás során az ellenőrzött időszakra vonatkozóan 5%-ot meghaladó jogdíjkülönbözetet tárnak fel az Artisjus javára, vagy a műsoradat-szolgáltatás ellenőrzése esetén a közölt és a feltárt adatok között 5%-nál nagyobb eltérés mutatkozik akkor a Felhasználó köteles megtéríteni az audit igazolt költségeit is az Artisjus részére.

**10.** **Védjegyhasználat:** A Felhasználó köteles honlapjának a felhasználással érintett oldalán feltüntetni az Artisjus logóját (védjegy) és a szerződésszámot az Artisjus honlapjára mutató **(**[**www.artisjus.hu**](http://www.artisjus.hu)) linkként. Az Artisjus, mint az Artisjus védjegy jogosultja, az adott időszakban hatályos Jogdíjközleményében foglalt feltételekkel a védjegy és kereskedelmi nevének (logójának) a fentiekben említett felhasználását ezúton engedélyezi.

**11. A szerződés hatálya és megszűnése**

**11.1.** A jelen szerződés a szolgáltatás jelen szerződés fejlécében meghatározott kezdeti napján lép hatályba és hatálya - amennyiben a záró dátum nincs megjelölve - a naptári év végéig tart. Ha a felek a szerződés hatályának megszűnését megelőző 30 napon belül másképp nem nyilatkoznak, a szerződés időtartama egy naptári évvel meghosszabbodik. E rendelkezést megfelelően alkalmazni kell minden újabb naptári évre is.

**11.2.** A szerződés hatálya alatt a felhasználási engedély terjedelme, a felhasználás fejében fizetendő jogdíj összege és a jelen szerződés egyéb feltételei

- az esetleges jogszabály-módosításoktól;

-  az Artisjus és más jogkezelő szervezetek közötti képviseleti szerződések mindenkori tartalmától;

- valamint az Artisjus adott időszakban hatályos Jogdíjközleményének tartalmától függ.

**11.3.** Az Artisjus vállalja, hogy az előző pontban említett fejleményekről, ha azok a jelen szerződés tartalmát korlátozó jelleggel érintik, a Felhasználót kellő időben tájékoztatja.

**11.4.** A jelen felhasználási szerződés szerinti engedély területi hatálya: Magyarország.

**11.5.** A Felhasználó bármikor, írásbeli nyilatkozattal, a jelen szerződés szerinti felhasználás megszüntetése mellett a jövőre nézve felmondhatja a szerződést. A szerződés Felhasználó általi felmondással történő megszűnése esetén a záró jogdíjelszámolásra a 8.2. pont rendelkezése az irányadó.

**11.6.** Az Artisjus azonnali hatállyal felmondhatja a szerződést, ha Felhasználó

- a jogdíj megállapításához szükséges adatokat a jelen szerződésben meghatározott határidőben nem közli, vagy az adatközlés hiányos vagy hibás, és mulasztását az Artisjus felszólítását követő 5 munkanapon belül nem pótolja;

- a jogdíjfizetési értesítőben meghatározott jogdíjat egészben, vagy részben határidőre nem fizeti meg, és mulasztását az Artisjus felszólítását követő 5 munkanapon belül nem pótolja; továbbá

- ha a jelen szerződésben meghatározott változás-bejelentési kötelezettségének a szerződésben meghatározott határidőben nem tesz eleget, a felhasználási engedélyt az általa megvalósított felhasználással túllépi, illetve, ha az általa szolgáltatott adatok, ideértve a felhasznált művekkel kapcsolatos adatokat, nem felelnek meg a valóságnak.

**11.7.** A szerződés bármely okból történő megszűnése nem érinti a szerződés hatálya alatt megvalósított felhasználás fejében történő jogdíj megfizetésének és a jogdíjfizetéshez, valamint a jogdíjfelosztáshoz szükséges adatok szolgáltatására vonatkozó Felhasználói kötelezettséget, illetve az Artisjus 9.4. pont szerinti ellenőrzési és auditálási jogosultságát.

**12****. Személyhez fűződő jogok:** A jelen szerződés szerinti felhasználási engedély nem érinti a szerzők személyhez fűződő jogait. A jelen szerződés alapján felhasznált művek szerzőiként az eredeti szerzőtől eltérő más személy nem tüntethető fel. A jelen szerződés alapján felhasználható művek szerzőinek műveik felhasználásával kapcsolatos személyhez fűződő jogai megsértéséért a Felhasználó felel.

**13.** **Adatváltozás:** Felhasználó köteles 24 órán belül értesíteni az Artisjust az adataiban, a jelen szerződés tárgyát képező szolgáltatásának adataiban, így különösen a jelen szerződés szerinti felhasználás terjedelmében, jellegében, körülményeiben bekövetkező változásokról.

**14. Tartozásátvállalás:** A jelen szerződésből eredően a Felhasználót terhelő fizetési és egyéb kötelezettségeket harmadik személy csak az Artisjus írásbeli hozzájárulása esetén vállalhatja át.

**15. Üzleti titok**: A felek jelen szerződés keretében a másik féllel kapcsolatosan tudomásukra jutott valamennyi adatot, tényt, információt üzleti titokként kezelik. A Felhasználót azonosító, valamint az engedélyező szerződés fennállását igazoló adatok nem minősülnek üzleti titoknak.

**16. Személyes adatok védelme:** A felek vállalják és szavatolják, hogy valamennyi a jelen szerződés megkötésével, illetve teljesítésével összefüggő személyes adat kezelésével, feldolgozásával összefüggésben megfelelnek az Általános adatvédelmi rendelet, illetve a hatályos jogszabályok adatvédelmi rendelkezéseinek. A felek e körben kijelentik és szavatolják, hogy bármely érintett személyes adatait az Általános adatvédelmi rendelet 6. cikke szerinti jogcímen kezelik. A felek vállalják, hogy az egymás részére adatkezelési célból átadott személyes adatokat csak a jelen szerződés teljesítése, illetve esetleges jogi igények előterjesztése céljából kezelik az Általános adatvédelmi rendelet rendelkezéseivel összhangban. A felek vállalják, hogy csak a szerződés megkötéséhez, teljesítéséhez szükséges személyes adatokat bocsátják egymás rendelkezésére, továbbá vállalják és szavatolják, hogy az érintettek vonatkozásában eleget tettek az Általános adatvédelmi rendelet 13. és 14. cikk szerinti tájékoztatási kötelezettségeiknek. A felek vállalják, hogy személyes adatok feldolgozása esetén az Általános adatvédelmi rendelet 28. cikkében foglaltaknak megfelelően járnak el, valamint az adatfeldolgozó és bármely, az adatkezelő vagy az adatfeldolgozó irányítása alatt eljáró, a személyes adatokhoz hozzáféréssel rendelkező személy a szerződő fél utasításai alapján az Általános adatvédelmi rendelettel összhangban látja el feladatát. A személyes adatok kezelésével összefüggő vagyoni és nem vagyoni károk megtérítésére vonatkozó - kógens - szabályokat az Általános adatvédelmi rendelet 82. cikke tartalmazza.

**17. Alkalmazandó jogszabályok és általános szerződési feltételek**: A jelen szerződésre a magyar jog irányadó. A jelen szerződésben nem szabályozott kérdésekre az Szjt. és a Ptk., továbbá az Artisjus adott időszakban hatályos Jogdíjközleményének rendelkezései megfelelően irányadók.

Jelen, négy oldalból álló szerződést a felek 2 példányban, mint akaratukkal mindenben megegyezőt aláírták. A szerződésből 1 példány az Artisjust, 1 példány a Felhasználót illeti.

Budapest, 202***.***  hó  nap.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ARTISJUS  Magyar Szerzői Jogvédő Iroda Egyesület | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Felhasználó  (cégszerű aláírás, teljes cégnév és képviselő neve) |

1. számú melléklet: Szolgáltatás(ok) részletes leírása (**A melléklet kitöltése kötelező!**)

(Jelen dokumentumban részletesen írja le, hogy a zeneműveket és / vagy zeneműrészleteket milyen módon kívánja felhasználni, azokat milyen szolgáltatás keretében kívánja szolgáltatni. A felhasználási mód ismertetésénél mindenképpen térjen ki az Ön/Önök által nyújtott szolgáltatás értékesítési konstrukciójára. Így pl. határozza meg, hogy szolgáltatása térítéses és / vagy ingyenes. Amennyiben meghatározható úgy határozza meg az Ön / Önök által kínált szolgáltatás díját is. Térjen ki a technikai részletekre és az alkalmazott fizetési konstrukcióra is.)